Josef Čapek
Store norske leksikon,Kunst og estetikk,Bildende kunst,Kunsthistorie,Kubisme og futurisme
Josef Čapek var en tsjekkisk maler og forfatter. Han virket også som scenograf, kunstkritiker og journalist.
Dekorative arbeider og billedkunst Čapek var utlært tekstilarbeider og tegner. Han studerte malerkunst i Praha og Paris, og var inspirert av Edvard Munch, Pablo Picasso og «primitiv» kunst. Han malte figurative bilder og plakater med sosialt engasjement, og skapte original bokkunst. Čapek var medlem av Gruppen av unge malere 1911, og dannet gruppen De hårdnakkede 1918. Forfatter og illustratør Utgav en rekke originale barnebøker i ord og bilder. Sammen med broren Karel Čapek skrev han modernistiske tekster og fortellinger, som skuespillene Kjærlighetens skjebnesvangre lek, Insektliv og Adam skaperen. Selvstendige tekster var Lelio (1917), Til delfinen (1923), skuespillet Landet med de mange navn (1923), romanen I bregnenes skygge (1930), essayer Den halte vandreren (1936), kunstfilosofiske og andre betraktninger. Čapeks ettermæle I 1939 ble Čapek arrestert av tyskerne og fengslet uten dom. Etterpå ble han satt i forskjellige konsentrasjonsleire, og døde i Bergen-Belsen i april 1945. I 1946–1947 utkom flere samlinger av hans artikler, hans filosofiske dagbok i 1936–1939, og gripende notater og dikt fra fengselet. Les mer i Store norske leksikon scenografi Edvard Munch Pablo Picasso bokkunst Litteratur Sonnberger, Gerwald. Josef Čapek 1887–1945. Cesky Krumlov. 1996.